A. D. 1909. N* VII. 


CURRENDA 


ORDINES MAJORES. 


Proxima dominica die post acceptam hane notitiam promulgentur ex suggestu 
nomina diaconorum, qui assistente Nobis Spiritu S, ordinem presbyteratus s. die 29 
Junii sunt suscepturi ipsique ordinandi fidelium orationibus commendentur : Ordi- 
nandi sunt vero: 

Bardel Josephus, Bączyński Joannes, Bukowiec Adalbertus, Bulanda Stanislaus, 
Dobrzański Carolus, Dutkiewicz Florianus, Jakus Sigismundus, Jarosz Joannes, Kraw- 
czyk Michaël, Lesniak Josephus, Marzec Josephus, Nawalany Michaël, Pabian Joannes, 
Parylo Franciscus, Przeworski Julian, Rejowski Andreas, Sadkiewicz Joannes, Solak 
Joannes, Szymaszek Stanislaus, Wójcik Franciscus, Wolanin Ladislaus. 


ACTA PII PP. X. 


MOTU PROPRIO 


Deletur coetus iurisconsultorum et causas in foro agentium cui nomen a Sancto Petro 
Apostolorum principe. 


Id praeclaro semper adiumento atque ornamento Ecclesiae cessit, ut non modo 
qui sacerdotali fulgent honore egregiam rei catholicae provehendae navent operam, 
sed etiam e fidelibus quamplures, pia consiliorum ac virium communione coniuncti, 
sese illis adiutores praebeant, varii generis consociationibus rite constitutis. Hos 
quidem Ecclesia, divinae gloriae augendae percupida, gloriosi sui laboris consortes, 
hae praesertim aetate, libens excipit, et quasi mater honorificata omni benevolentia 
complectitur. 

Frequentem consociationum huiusmodi coronam ubique gentium florere dum 
laeti conspicimus, peculiares quaedam, quas perspectas habemus, rationes Nos movent 


ad providendum de ea satis cognita iurisconsultorum et causas in foro agentium 
Societate, ab Apostolorum Principe nuncupata. Haec Romae canonice instituta 
anno MDCCCLXXVTIII, id sibi optime praestituit ut Ecclesiae et Sedis Apostolicae 
iura tuenda ae fovenda susciperet. Vix porro exortam Deeessores Nostri paterno 
animo sunt prosecuti, et sociorum frequentia ac viribus auctam, spiritualibus gratiis 
ditandam duxerunt. Noverunt quippe ingravescentia Ecclesiae tempora novis in dies 
egere defensoribus: noverunt eam ipsam Societatem felicibus initam auspiciis non 
mediocres eidem Ecclesiae posse utilitates portendere. 

Sed quum non raro fiat, ut consociationes eiusmodi decursu aefatis, vel pristi- 
nam virtutem amittant, vel iam non temporum ingenio et necessitatibus congruant, 
Sedes Apostolica vigiles curas in eas impendere consuevit: ita sane ut ne qua forte 
sit fronde tantum conspicua, quae locorum frustra occupet; quae vero satis sint fru- 
giferae, uberiore cum laetitia proveniant. 

Quae quidem nos animo reputantes, etsi memoratam Societatem non exigua 
sibi merita comparasse novimus, tamen, in praesentia, mutatis hominum rerumque 
adiunetis, hoe plane censemus, ipsam minus iam instituto suo atque utilitatibus quae- 
sitis respondere. Itaque id muneris Nostri esse arbitramur eamdem iurisconsultorum 
et eausas in foro agentium Societatem abolere, ac reapse abolitam et sublatam apo- 
stolica auctoritate edicimus ef declaramus. Quod autem his litteris statutum est, id 
ratum firmumque esse iubemus: eontrariis quibuseumque minime obstantibus. 

Datum Romae apud S. Petrum, die XXVI Mai MCMIX Pontificatus Nostri 
anno sexto. 

PIUS PIE, 20 


LITTERAE APOSTOLICAE 


PONTIFICIUM INSTITUTUM BIBLICUM IN URBE ERIGITUR. 


Pils3Pp X. 


Ad perpetuam rei memoriam. — Vinea electa sacrae Scripturae uf uberiores in 
dies fructus tum Ecclesiae Pastoribus tum fidelibus universis afferret, iam inde ab 
exordiis apostolici Nostri regiminis, Decessorum Nostrorum vestigiis insistentes, omni 
ope contendimus. Instabat enim in primis praesens Ecclesiae necessitas, ex co ma- 
xime parta, quod de disceptationibus biblicis confusae essent usque quaque ac per- 
turbatae mentes. Urgebat etiam conceptum animo Nostro desiderium, itemque nati- 
vum muneris Nostri officium provehendi pro viribus studium sacrarum Scripturarum, 
comparandique, catholicis praecipue iuvenibus, catholica studiorum subsidia, ne cum 
ingenti sanae doctrinae discrimine ad heterodoxos se conferrent redirentque moder- 
nistarum spiritu imbuti. 


His talibus Ecclesiae malis efficacia et nova remedia oppositurus, maioraque 
studiorum biblieorum incrementa curaturus, illud iam pridem Leo XIII r. m. animo 
spectavit, athenaeum biblicum in Urbe constituere, quod altioribus magisteriis omni- 
que instrumento eruditionis biblieae ornatum, copiam praesertim excellentium magi- 
strorum ad exponendos in scholis catholicis divinos Libros praeberet. 

Salutare ac frugiferum Decessoris Nostri propositum Nos quidem avide complexi 
iam litteris Nostris Seripturae sanctae, die XXIII februarii mensis anno MDOCCIV 
datis, monuimus, pereommodum Nobis consilium videri huiusmodi athenaei biblici 
in Urbe eondendi, quo »delecti undique adolescentes convenirent, scientia divinorum 
eloquiorum singulares evasuri«, illud addentes, spem bonam Nos certamque fovere 
fore ut eius perfieiendae rei facultas, quae tune quidem Nobis, non secus ae Deces- 
sori Nostro deerat, aliquando ex eatholicorum liberalitate suppeteret. 

Itaque quod felix faustumque sit reique catholicae bene vertat pontificium Insti- 
tutum biblieum in hac alma Urbe, apostolica Nostra auctoritate, tenore praesentium, 
motu proprio, de certaque scientia ac matura deliberatione Nostris, erigimus, eiusque 
leges ae disciplinam has esse statuimus: 

Finis potificio biblieo Instituto sit utin Urbe Roma altiorum studiorum ad Libros 
sacros pertinentium habeatur centrum, quod efficaciore, quo liceat, modo doctrinam 
biblieam et studia omnia eidem adiuncta, sensu Ecclesiae catholicae promoveat. 

Ad hune finem spectat in primis ut selecti ex utroque clero atque ex variis 
nationibus adolescentes, absoluto iam ordinario philosophiae ac theologiae cursu, in 
studiis biblicis ita perficiantur atque exerceantur, ut illa postmodum tam privatim 
quam publice, tum scribentes eum docentes, profiteri valeant, et gravitate ac since- 
ritate doctrinae commendati, sive in munere magistrorum penes catholicas scholas, 
sive in officio scriptorum pro catholica veritate vindicanda, eorum dignitatem tueri 
possint. 

Ad eumdem finem pertinet ut tum magistri atque alumni Instituto adscripti, 
tum auditores, tum etiam hospites, qui extraordinarium in Instituto studiorum cur- 
sum in disciplinis biblicis proficere cupiant, omnibus praesidiis adiuventur, quae ad 
studia laboresque id genus opportuna censeantur. 

Denique Instituti fine continetur ut sanam de Libris sacris doctrinam, normis 
ab hae S8. Sede Apostolica statutis vel statuendis omnino conformem, adversus opi- 
niones, recentiorum maxime, falsas, erroneas, temerarias atque haereticas defendat, 
promulget, promoveat. 

Ut Institutum id quod spectat assequi valeat, omnibus ad rem idoneis praesi- 
diis erit instructum. 

Quare complectetur in primis lectiones atque exercitationes practicas de re 
biblica universa. Ac primo quidem loco eae materiae tractandae erunt, quibus alumni 
muniantur ad faciendum doctrinae suae coram pontificia Commissione biblica peri- 
culum. His aecedent lectiones atque exercitationes de quaestionibus peculiaribus ex 
interpretatione, introductione, archaeologia, historia, geographia, philologia aliisque 
disciplinis ad saeros Libros pertinentibus. Addetur methodica et practica informatio 
alumnorum, qua ad disputationes biblicas ratione scientifica pertractandas instruantur 


et exerceantur. Praeterea publice de rebus biblicis conferentiae adiicientur, ut com- 
muni quoque multorum necessitati atque utilitati prospiciatur. 

Alterum summopere necessarium praesidium erit bibliea bibliotheca, quae opera 
potissimum antiqua et nova complectetur necessaria vel utilia ad verum in discipli- 
nis biblieis profectum comparandum, et ad fruetuose peragenda ordinaria doctorum 
alumnorumque in Instituto studia. Aceedet museum biblicum, seu rerum earum col- 
lectio quae ad sacras Scripturas et antiquitates biblicas illustrandas utiles. esse 
dignoseantur. 

Tertium subsidium erit series variorum seriptorum, nomine et auctoritate Insti- 
tuti promulganda, ex quibus alia eruditis investigationibus, alia defendendae circa 
Libros saeros eatholicae veritati, alia spargendis ubique sanis de re bibliea doctrinis 
proderunt. 

De constitutione atque ordinatione Instituti quae sequuntur edicimus : 

I. Pontificium Institutum biblicum ab Apostolica Sede immediate dependeat 
eiusque praescriptis legibusque regatur. 

II. Instituti regimen nominando a Nobis praesidi credatur: hie, commissi sibi 
muneris vi gerat Instituti personam, de rebusque gravioribus universis, quae Insti- 
tutum attingant, ad Nos referat, Nobisque regiminis sui rationem quotannis reddat. 

III. Professores ordinarii constituant Instituti consilium, quod una cum praeside 
provehendis Instituti ipsius bono et incremento operam navabit. 

IV. Supremam studiorum et regiminis Instituti normam ot regulam principia 
et decreta constituent per Sedem Apostolicam et pontificiam biblieam Commissionem 
edita vel edenda. Quae principia atque decreta ut fideliter, integre sincereque ser- 
vent et custodiant, speciali se obligatione teneri si universi intelligant, qui ad ponti- 
ficium hoe Institutum biblieum quovis modo pertineant atque ad studia biblica in 
ipso Instituto ineumbant. 

Quae ad constitutionem atque ordinationem Instituti huius bibliei propius 
spectent, ea in propriis Instituti legibus, his litteris Nostris adiunetis, enucleatius 
declaramus. 

Haec volumus, edicimus, statuimus, decernentes praesentes litteras firmas, vali- 
das, efficaces semper existere et fore suosque plenarios et integros effectus sortiri 
et obtinere, illisque ad quos spectat et in posterum spectabit in omnibus et per omnia 
plenissime suffragari sicque in praemissis per quoscumque iudices ordinarios et dele- 
gatos iudicari et definiri debere, atque irritum esse et inane si secus super his a quo- 
quam quavis auctoritate scienter vel ignoranter contigerit attentari. Non obstan- 
tibus contrariis quibuscumque. 

Datum Romae apud S. Petrum sub anulo Piscatoris, die VII Mai MDCODIX, 
Pontifieatus Nostri anno sexto. 


(L. S) R. Card. MERRY DEL VAL, a secretis status, 


LEGES PONTIFICIO INSTITUTO BIBLICO REGENDO. 


Tit. I. De studiis in Instituto peragendis. 


1. Peragendorum in Instituto studiorum materia ea in primis est quae ad acade- 
mieos gradus, a pontificia Commissione biblica conferendos, requiritur. Fas praeterea 
erit de disceptationibus universis, ad profectum disciplinae biblicae pertinentibus, 
in Instituti ipsius scholis disserere. 

2. Habendae in Instituto schole triplicis generis sint: lectiones, exercitationes 
practicae, conferentiae publicae. 

3. In lectionibus pars aliqua disciplinae biblieae, nec nimis amplis nee nimis 
aretis circumscripta limitibus, ratione scientifica alumnos proponatur, ut ita in studiis 
adiuventur et ad subsequentes labores fruetuose exantlandos sedulo instruantur. 

4. Practicac exercitationes triplicem habeant sibi propositum finem: e) quod 
ad materiam studiorum, viam sternere ad argumentum aliquod altius noscendum, 
subsidiis litterariis propositis, rationibus illustratis, difficultatibus solutis; a) quod 
ad formam, edocere omnes familiaremque, institutione et usu, reddere scientificam 
methodum in studiis servandam; c) quod ad praxim, exercitationibus viva voce aut 
seripto habendis, alumnorum quoque excitare activam assiduamque operam eorum- 
que facultates scientificas ac paedagogicas evolvere. 

5. Conferentiae publicae occurrant in primis communi multorum necessitati 
atque utilitati. Hae tamen alumnis etiam Instituti multiplicem poterunt fructum 
afferre, quum rationem ipsis ostendant disputationes biblieas modo scientifico simul 
et populari, multorumque intellectui accommodato, pertractandi, suppeditentque pro- 
vectioribus opportunitatem se practice exercitandi in hoc perutili dicendi genere, hac 
nostra potissimum aetate summopere necessario. 

6. Pro universis biblieis studiis, fam in scholis quam privatim peragendis, Insti- 
tutum alumnis offeret commodam laborum supellectilem omniaque eruditionis biblicae 
instrumenta, 


Tit. II. De regimine Instituti. 


7. Regimen Instituti spectat ad praesidem, qui, sui muneris vi, Instituti perso- 
nam gerit. 

8. Praeses a Summo Pontifice nominatur, audita relatione Praepositi generalis 
Societatis Iesu, qui tres pro eo munere candidatos ipsi proponet. 

9. Praesidis adiutor et socius munere fungatur a secretis Instituti, et in rebus 
ordinariis vices gerat absentis vel impediti praesidis. 

10. Pro bibliothecae eura gerenda et ceteris externis rebus ordinandis, biblio- 
thecarius et custos aliique idonei socii designentur. 

11. Praeses de omnibus gravioribus Instituti rebus ad Apostolicam Sedem referat, 
et ipsi Sedi regiminis sui rationem quotannis reddat. 


nr 


Tit. III. De magistris Instituti. 


12. Lectiones, exercitationes et conferentiae certis temporibus habeantur ac 
dirigantur ab Instituti magistris. Hi vero vel ordinarii professores vel extraordinarii 
lectores erunt. 

13. Professores ordinarii de consensu Apostolicae Sedis per Praepositum gene- 
ralem Societatis Iesu nominentur. 

14. Lectores extraordinarii, postquam plures per annos in offieio docendi se pro- 
baverint, ad ordinarii professoris munus, servatis servandis, ascendere poterunt. 

15. Magistri omnes etiam extra lectiones atque exercitationes practicas alumnis 
praesto erunt eosque in disciplinae biblicae studiis adiuvabunt ac dirigent. Scriptis 
quoque suis propositum Instituto finem assequendum curabunt, illudque maxime 
eavebunt, ne in varias ac dissitas doctrinae investigationes abstracti, maturo laborum 
suorum fructu destituantur. 


Tit. IV. De celebrantibus Instituti scholas. 


16. Iuvenes studiis biblicis in Instituto operam navantes, ad tres classes perti- 
nere poterunt; nam aut alumni proprie dicti erunt, aut auditores inscripti aut 
hospites liberi. 

17. In numerum alumnorum proprie dictorum non admittentur nisi qui sint in 
sacra theologia doctores, cursumque philosophiae scholasticae integre absolverint, 
Alumni omnes ita expleant in Instituto regulariter studiorum cursum ut se ad peri- 
culum eoram potifieia Commissione biblica faciendum parent. 

18. Auditores inscribi possunt qui integrum philosophiae ac theologiae cursum 
absolverint. 

19. Ceteris studiosis, tamquam hospitibus liberis, ad lectiones audiendas aditus 
pateat. 

20. Alumni atque auditores frequentes assidue esse diligentiamque servare 
tam in lectionibus quam in exercitationibus Instituti teneantur. 


Tit. V. De biblioteca Instituti. 


21. Bibliotheca Instituti ita instruatur ut ordinariis studiis atque elucubratio- 
nibus tam doctorum quam discipulorum necessaria atque utilia praebeat litteraria 
subsidia. 

22. Quare complectatur in primis opera sanctorum Patrum aliorumque inter- 
pretum catholicorum et praestantiorum acatholicorum de biblicis disciplinis. 

23 Peculiari ratione bibliotheca instruatur praecipuis operibus encyclopaedicis 
et periodieis recentioribus ad Biblica pertinentibus. 


24. Praeter magistros, Instituti alumni atque auditores ad usum bibliothecae 
ordinarium prae ceteris admittantur. Ordinario bibliothecae usu sint reliqui interdicti. 

25. (Quum bibliotheca in id debeat maxime inservire ut studia ipso in Instituto 
peragantur, libros et scripta periodica in alium locum asportare nefas erit. 

Ex aedibus vaticanis, die VII. Maii a. MDCOCCIX. 


De speciali mandato Sanctissimi 


LE S) R. Card. MERRY DEL VAL, a seeretis Status. 


— e ——— 


PRO MEMORIA. 


Najprzew. Ks. Metropolita lwowski o. ł. okólnikiem z dnia 29 kwietnia b. r. 
L. 3288 wydanym do Duchowieństwa swej Archidyecezyi zakazał wszystkim kapła- 
nom Swej jurysdykcyi podległym prenumerować czasopismo wychodzące w Kołomyi 
p.t. »”Słowo prawdy«, takowe czytać, przechowywać, rozszerzać, zamieszczaniem 
jakichkolwiek artykułów, anonsów, udzielaniem redakceyi informacyi ustnych lub 
pisemnych, popierać sub poena suspensionis a divinis ipso facto incurrendae. 

Nadto zakazał X. Metropolita prenumerować wydawanych przez X. Ludwika 
Dąbrowskiego, proboszcza w Jabłonowie ”Kazań zbiorowych oraz »Nauk i kazań 
majowych* przez ks. A. B, dotąd, dopóki wydawca nie uzyska aprobaty w myśl 
konstytucyi Leona XIII. »OfAciorum ad numerume. 

Powyższe zakazy przyjmujemy za swoje i jako obowiązujące Kler Nam pod- 
władny, niniejszem ogłaszamy, gdyż co jest złe, gorszące, co dyscyplinę kościelną 
rozluźnia w jednej dyecezyi, takim jest wszędzie i wszędzie winno być tłumione. 


MUTATIONES INTER VEN. OLERUM. 


Canonice instituti: R. Stanislaus Szablowski ad Beneficium in Dobrków, R. 
Stanislaus Nowak ad Beneficium in Źwiernik. » 

Nominatus: R. Joannes Jasiak Coop. Expositus in Krynica, R. Franc. Sikorski 
translatus e Dobrków ad Góra Ropczycka. 


Piis ad aram precibus commendantur. 
Anima p. d. Joannis Kozak, parochi in Jastrzębia, qui die 24 Aprilii a. c. obiit. 
Anima p. d. Juliae Ameliae de Bonnieres, e Congr. SS. Saer. Cordis Jesu 
in Zbylitowska Góra die 10 maji a. c. mortuae. 


Anima p. d. Andreae Drobot, Coop. defic, qui die 11 junii obiit. Societati pre- 
cum adscriptus. 


Z KONSYSTORZA BISKUPIEGO. 


W Tarnowie, dnia 15. czerwca 1909. 


X. Władysław Chendyński T LEON 
Kanclerz 
BISKUP. 


Nakładem Kleru Dyecezalnego. Drukiem Zygmunta Jelenia w Tarnowie. 


